એનબીએફસી કંપનીઓના નાણાકીય સંકટ વચ્ચે એસબીઆઈએ આ સેક્ટરની 45,000 કરોડ રૂપિયાની એસેટ્સ ખરીદવાની મંગળવારે જાહેરાત કરી હતી, જેની બજાર પર પોઝિટિવ અસર થઈ હતી. તેને કારણે એનબીએફસી કંપનીઓની નાણાકીય તરલતા હળવી થશે તેવો અંદાજ છે. આઈએલ એન્ડ એફએસ ગ્રુપ ડિફોલ્ટ થયા પછીથી સમગ્ર એનબીએફસી સેક્ટર આ સંકટમાં ફસાયું છે. બીજી તરફ રિઝર્વ બેન્કે પણ સિસ્ટમમાં તરલતા જળવાઈ રહે તે માટે 12,000 કરોડ રૂપિયાના સરકારી બોન્ડ 11 ઓક્ટોબરે ખીદવાનો નિર્ણય લીધો છે, જેને કારણે પણ સેન્ટિમેન્ટ સુધર્યું હતું. ક્રૂડ ઓઈલ પણ સાધારણ ઘટ્યું હતું. બીજી તરફ એશિયન સહિતના વૈશ્વિક બજારોમાં પણ સુધારો જોવા મળ્યો હતો. અમેરિકન બોન્ડ યીલ્ડ નરમ પડતા અને ડોલર પણ મંગળવારે વિવિધ કરન્સી સામે થોડો નરમ પડતા વૈશ્વિક બજારોને ટેકો મળ્યો હતો.